กินซ่า - วิกิพีเดีย

# กินซ่า

### จากวิกิพีเดีย สารานุกรมเสรี

ห้างสรรพสินค้าวาโค
ย่านกินซ่ายามเย็น มองจากหอโตเกียว
โรงละครคาบุกิซ่า
ตึกโซนี่
ถนนจูโอในวันอาทิตย์ ซึ่งปิดการจราจร

กินซ่า (「銀座」, Ginza, 銀座?) เป็นย่านหนึ่งในเขตจูโอ กรุงโตเกียว ตั้งอยู่ทางทิศใต้ของยาเอสึและเคียวบาชิ ทางทิศตะวันตกของสึคิจิ ทางทิศตะวันออกของยูรากุโจและอุจิไซไวโจ และทางทิศเหนือของชินบาชิ มีชื่อเสียงในฐานะเป็นย่านการค้าอันเป็นที่ตั้งของห้างสรรพสินค้า ร้านบูติก ภัตตาคาร และร้านกาแฟมากมาย

## [แก้] ประวัติ

ชื่อ 'กินซ่า' หมายถึง เหรียญเงิน มีที่มาจากโรงกษาปณ์ที่ก่อตั้งขึ้นบริเวณนี้เมื่อปี 1612 ในสมัยเอโดะ

การพัฒนาย่านกินซ่าให้ทันสมัย เริ่มต้นขึ้นเมื่อปี 1872 หลังจากเกิดเหตุเพลิงไหม้ครั้งใหญ่ ซึ่งได้เผาทำลายอาคารต่างๆเป็นจำนวนมาก ในระหว่างการปรับปรุงพัฒนาย่านนี้ ได้มีการสร้างอาคารอิฐแบบจอร์เจียสูง 2-3 ชั้นขึ้นแทนหลายหลัง ออกแบบโดยสถาปนิกชาวอังกฤษชื่อว่า โธมัส วอเตอร์ส ต่อมาได้มีการสร้างปรับปรุงถนนตั้งแต่สะพานชินบาชิจนถึงสะพานเคียวบาชิในด้านตะวันตกเฉียงใต้ของเขตจูโอให้เป็นย่านการค้า ในปัจจุบันนี้ อาคารแบบยุโรปที่สร้างขึ้นในช่วงเวลานั้นเหลืออยู่ไม่มากนัก ที่มีชื่อเสียงที่สุดคือ ห้างสรรพสินค้าวาโค ซึ่งมีหอนาฬิกาอยู่บนยอด

กินซ่าเป็นย่านที่มีผู้มาเยือนเป็นจำนวนมาก ในวันหยุดสุดสัปดาห์ ถนนใหญ่สายเหนือ-ใต้จะปิดการจราจรให้คนเดิน ซึ่งเริ่มปฏิบัติเช่นนี้มาตั้งแต่ช่วงทศวรรษที่ 1960 ในสมัยรัฐบาลของเรียวคิชิ มิโนเบะ

| กินซ่า เป็นบทความเกี่ยวกับ ประเทศ เมือง หรือเขตการปกครองต่าง ๆ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ กินซ่า ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%81/%E0%B8%B4/%E0%B8%99/%E0%B8%81%E0%B8%B4%E0%B8%99%E0%B8%8B%E0%B9%88%E0%B8%B2.html".

หมวดหมู่: โตเกียว | สถานที่ในประเทศญี่ปุ่น | บทความเกี่ยวกับ ประเทศและเขตการปกครอง ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- 日本語
- Svenska
- 中文